de ms ms pl id hu su id id de de id ms id id ms id id id ms ms ms ms id ms ms id id id pt ms id id ms id id id id id ms ms id id id en en ms ms id id id ms id id id id id id ms id id ca es es ne id id en en id id ms ms id id fr id id id es en ms ms en ms en nl sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id ms id it id id ms id id id ms en ms en en en ms en en ms en en ms en en en ms pt en id ms en en en en en en
Lailatulqadar malam teragung | Pusat Kefahaman Islam AKI
DETIK waktu berlalu dengan sangat pantas. Sedar atau tidak, hanya berbaki 11 hari lagi Ramadan akan mengucapkan selamat tinggal. Sesungguhnya, berpisah dengan bulan yang penuh keinsafan dan kemaafan itu sangat memilukan.
Jika panjang umur dan mendapat keizinan Yang Maha Esa, insya-ALLAH, kita akan dipertemukan dengan keindahan Ramadan sekali lagi.
Sebelum masa itu berlalu, apa kata umat Islam seboleh-bolehnya menumpukan kepada 10 malam terakhir meningkatkan amal ibadah.
Pada tempoh tersebut, terdapat satu malam yang dipanggil sebagai malam Lailatulqadar. Ia akan menjelma tanpa kita tahu tarikh dan masanya secara spesifik.
Hal itu secara jelas dinyatakan oleh ALLAH SWT dalam satu surah pendek iaitu Surah al-Qadr. Sesungguhnya, malam yang terpilih itu dipanggil sebagai malam penuh keberkatan dan ia dihadiahkan oleh Maha Pencipta kepada hamba-Nya yang beramal dengan khusyuk dan ikhlas berdoa.
Malam tersebut juga sering disebut sebagai malam yang lebih baik daripada 1,000 bulan sebagaimana firman ALLAH SWT:
“Malam kemuliaan itu lebih baik daripada seribu bulan.” (Surah al-Qadr, ayat 3)
Mengapa ia terlalu istimewa sehingga sehingga disebutkan khusus dalam satu surah di dalam al-Quran?
Menjelaskan persoalan itu, Sinar Islam mewawancara pendakwah Ustaz Bakhtiar Fitri Abdul Hamid bagi berkongsi ilmu.
Jelas agamawan itu, Lailatulqadar secara umumnya bermaksud malam penentuan ataupun takdir.
“Ada juga pendapat yang memberi maksud Lailatulqadar sebagai malam kekuasaan yang diambil daripada sifat ALLAH SWT Yang Maha Berkuasa,” ujar beliau.
Ustaz Bakhtiar Fitri berkata, ayat satu hingga tiga dalam Surah al-Qadr, ALLAH menyebut Lailatulqadar sebagai malam yang lebih baik daripada 1,000 bulan iaitu bersamaan lebih kurang 83 tahun!
“Ia membawa maksud sesiapa sahaja yang beribadah pada malam tersebut, mereka akan memiliki pahala beribadah selama 1,000 bulan atau 83 tahun. Bahkan, ia lebih baik lagi daripada 1,000 bulan.
“Andaikan kita bertarawih pada 10 malam terakhir Ramadan dan malam tersebut adalah Lailatulqadar, ia seumpama kita berterawih selama 83 tahun tanpa henti.
“Begitu juga jika kita membaca al-Quran, bertahajud atau berzikir, ia seumpama kita beribadah selama 83 tahun tanpa henti,” katanya sambil menjelaskan pada malam itu jugalah turunnya al-Quran, mukjizat terbesar buat Nabi Muhammad SAW.
Bilakah malam Lailatulqadar akan muncul? Menurut Ustaz Bakhtiar Fitri yang juga Perunding Utama Nadi Ilmu Training Management, ada banyak riwayat dan pandangan ulama mengenainya.
Bagaimanapun, hakikatnya, hanya ALLAH SWT Yang Maha Mengetahui bilakah tarikh dan waktunya yang sebenar.
Namun demikian, Rasulullah SAW memberi beberapa isyarat yang menyatakan bahawa malam Lailatulqadar berlaku pada 10 akhir Ramadan daripada malam-malam yang ganjil.
Sabda Rasulullah SAW: “Carilah malam al-Qadar pada sepuluh malam terakhir pada malam yang ganjil.” (Riwayat Ahmad)
Ujar pendakwah itu lagi, tanda-tanda berlakunya Lailatulqadar juga ada disebut dalam hadis. Antaranya disebut bulan terbit seperti potongan bekas simpanan air, suasana sangat tenang, nyaman dan tenteram, tidak panas dan tidak sejuk.
“Pada keesokan harinya selepas berlaku Lailatulqadar, disebutkan bahawa matahari terbit dengan sinaran yang tidak terlalu silau atau terlalu panas terik,” katanya.
Ia sebagaimana disebutkan dalam hadis baginda SAW: “(Malam) Lailatulqadar adalah malam yang indah, cerah, tidak panas dan tidak juga dingin. Keesokan harinya cahaya sinar mataharinya seakan kemerah-merahan.” (Riwayat Ibnu Khuzaimah dan al-Bazzar)
Pun demikian, Ustaz Bakhtiar Fitri sekali lagi mengingatkan kepada semua umat Islam, hanya ALLAH SWT yang lebih mengetahui bilakah secara tepat berlakunya Lailatulqadar.
“Ia disembunyikan daripada pengetahuan hamba-Nya dengan hikmah-hikmah tertentu iaitu supaya manusia lebih gigih dan bersungguh-sungguh beribadah setiap malam pada 10 malam terakhir Ramadan.
“Apa yang pasti, sesiapa sahaja yang beribadah pada 10 malam terakhir Ramadan, pasti akan bertemu dengan satu malam yang dinamakan Lailatulqadar yang lebih baik daripada 1,000 bulan.
“Bukan itu sahaja, hikmah disembunyikan bilakah malam Lailatulqadar agar manusia lebih menghargai pertemuan dengan malam itu. Sesuatu yang sukar dimiliki, sudah pasti lebih disayangi dan dihargai. Begitu juga dengan Lailatulqadar yang menjadi satu kenangan indah buat pemburunya,” ujarnya.
Kepada pembaca Sinar Islam, Ustaz Bakhtiar Fitri berkongsi doa yang dianjurkan Nabi Muhammad SAW untuk dibaca apabila beribadah pada 10 malam terakhir Ramadan.
Dalam sebuah hadis, Saidatina ‘Aisyah RA berkata: “Aku bertanya: “Ya Rasulullah, apa pendapatmu jika aku tahu bilakah malam Lailatulqadar terjadi, apa yang harus aku ucapkan?” Baginda SAW menjawab: “Ucapkanlah: “Ya ALLAH, Engkau Maha Pengampun dan mencintai orang yang meminta ampun, maka ampunilah aku.” (Riwayat at-Tirmizi dan Ibnu Majah)
Sementara itu, Pensyarah Kanan Akademi Pengajian Islam Kontemporari Universiti Teknologi Mara, Prof Madya Dr Mohd Nor Mamat turut melontarkan pandangannya untuk menghidupkan 10 malam terakhir Ramadan.
Jelas beliau, hidupkanlah malam hari dengan iktikaf dan solat malam iaitu solat sunat tajahud, taubat, hajat dan sebagainya. Selain itu, perbanyakkan zikir kepada ALLAH SWT dalam jumlah yang kita mampu.
Dr Mohd Nor turut memperincikan amalan yang disarankan dilakukan apabila seseorang individu terpilih oleh ALLAH SWT bertemu dengan bertemu malam Lailatulqadar.
“Apabila Rasulullah SAW ditanya oleh ‘Aisyah RA apakah amalan yang patut dilakukan jika bertemu Lailatulqadar? Baginda SAW menyarankan supaya perbanyakkan doa mohon keampunan, dikurniakan syurga dan dijauhkan azab neraka.
“Selain itu, digalakkan supaya mengejutkan ahli keluarga untuk bersama-sama menghidupkan malam dengan amal ibadah,” katanya.
Beliau mengingatkan kepada masyarakat supaya tidak menyibukkan diri dengan membeli-belah di sana sini atau sibuk membuat kuih raya sehingga terabai ibadah-ibadah khusus malam yang dianjurkan oleh Rasulullah SAW.
Ujar Dr Mohd Nor, Rasulullah SAW sendiri begitu memfokuskan malam-malam terakhir Ramadan dengan melaksanakan ibadah.
“Malah baginda SAW juga memohon izin isteri baginda untuk meninggalkan giliran tidur di rumah masing-masing dan beriktikaf di masjid dengan ibadah solat-solat malam,” katanya.
Rasulullah SAW bersabda: “Carilah ia dalam sepuluh terakhir dan jika salah seorang dari kamu adalah terlalu lemah atau tidak dapat beribadat, maka hendaklah dia tidak membenarkan dirinya daripada terlepas tujuh malam terakhir. (Riwayat al-Bukhari dan Muslim)
Pensyarah itu menambah, malam Lailatulqadar sememangnya kurniaan yang terhebat bermakna.
“Begitu istimewanya malam Lailatulqadar itu adalah apabila para malaikat turun untuk merayakan keberkatan dan rahmat ALLAH yang sangat banyak.
“Sebahagian mentafsirkan para malaikat rahmat turun memenuhi bumi membawa bersama rahmat serta mendoakan untuk semua hamba yang beribadah dengan penuh keimanan.
“Kata Imam Al-Qurtubi, mereka turun daripada setiap langit dan juga Sidratul Muntaha ke langit dunia untuk mengaminkan doa orang yang memohon pada malam tersebut hingga waktu fajar,” ujar beliau sambil menjelaskan ia digambarkan ALLAH SWT menerusi firman-Nya di dalam Surah al-Qadr, ayat 1 hingga 5.
Apa yang pasti, kedatangan Lailatulqadar adalah suatu yang pasti dalam bulan Ramadan.
“Kita hanya perlu istiqamah melaksanakan amalan yang dianjurkan setiap malam. Pastinya salah satu malam adalah Lailatulqadar dan semestinya milik kita,” jelas beliau.
Filed under Amalan, Fadhilat Amalan
← Ramadan ibarat madrasah rohani
Manfaat Ramadan tahun ini →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Apr   Jun »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 4 days ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 1 week ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 1 week ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 1 week ago
Kita ibarat dipisah oleh Dinding cermin aki2004.wordpress.com/2022/09/10/kit… 2 weeks ago
Khutbah Jumaat : Sofar DiRai Syariat DiHayati Umat DiBerkati
65. IKTIBAR PEPERANGAN MAZAR 12 HIJRAH
Yahudi DiPuja Umat Merana
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Create a free website or blog at WordPress.com.
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI